Document ID: 32008R0905

KOMISJONI MÄÄRUS (EÜ) nr 905/2008,
17. september 2008,
vähimarenenud riikidest pärineva rafineerimiseks ette nähtud toor-roosuhkru impordilitsentside väljaandmise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuni 2005. aasta määrust (EÜ) nr 980/2005 üldiste tariifsete soodustuste kava kohaldamise kohta, (1)
võttes arvesse nõukogu 20. veebruari 2006. aasta määrust (EÜ) nr 318/2006 suhkrusektori turgude ühise korralduse kohta, (2)
võttes arvesse komisjoni 17. juuli 2006. aasta määrust (EÜ) nr 1100/2006, millega sätestatakse 2006/2007., 2007/2008. ja 2008/2009. turustusaastateks vähimarenenud riikidest pärit rafineerimiseks ettenähtud toor-roosuhkru tariifikvoodi avamise ja haldamise üksikasjalikud eeskirjad ning vähimarenenud riikidest pärit tariifirubriiki 1701 kuuluvate toodete importimise üksikasjalikud eeskirjad, (3) eriti selle artikli 7 lõiget 3,
ning arvestades järgmist:
(1)
Vastavalt määruse (EÜ) nr 980/2005 artikli 12 lõikele 5 ja määruse (EÜ) nr 1100/2006 artikli 3 lõikele 1 avatakse tollimaksu nullmääraga tariifikvoodid, mis on väljendatud valge suhkru ekvivalendina, CN-koodiga 1701 11 10 toodete impordiks vähimarenenud riikidest.
(2)
Vastavalt määruse (EÜ) nr 1100/2006 artiklile 5 esitati ajavahemikus 8. kuni 12. septembrini 2008 pädevatele asutustele impordilitsentside taotlused. Kõnealuse määruse artikli 7 lõikes 2 osutatud raamatupidamisarvestusest selgus, et pärast taotluste esitamist oli 2007/2008. turustusaastaks taotletud üldkogus võrdne 178 030,75 tonni suuruse piirmääraga, mis oli selleks turustusaastaks kvoodi 09.4361 kohta ette nähtud.
(3)
Kõnealuseid asjaolusid arvestades peab komisjon liikmesriike teavitama, et vastav piirmäär on saavutatud ja litsentsitaotlusi enam vastu ei võeta,
ON VASTU VÕTNUD KÄESOLEVA MÄÄRUSE:
Artikkel 1
Vastavalt määruse (EÜ) nr 1100/2006 artiklile 5 ajavahemikus 8. kuni 12. septembrini 2008 esitatud impordilitsentside taotlused rahuldatakse kuni 100 % ulatuses taotletud kogustest.
Artikkel 2
Määruse (EÜ) nr 1100/2006 artikli 3 lõikega 1 ette nähtud 178 030,75 tonni suurune tariifikvoodi 09.4361 piirmäär on saavutatud. Impordilitsentside taotlusi, mis on esitatud pärast 12. septembrit 2008, vastu ei võeta.
Artikkel 3
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. september 2008

Labels: 3
17
19